Priepasť Hlinoš na Dolnom vrchu v Slovenskom krase. Na zábere zostup do *Bielej šachty* (-60 m) počas výpravy jaskyniarov Slovenskej speleologickej spoločnosti v lete 1997, ktorá ako prvá dosiahla dno novoobjavenej jaskyne (-110 m). Iskrivo biely vykorodovaný wettersteinský vápenec je prekrytý recentnými povlakmi splavených hlinitých sedimentov. Dobre viditeľné sú nástenné žľaby korózneho pôvodu.
**Hlinoš** (číslovanie: 141) je dobre vyvinutá korózno-rútivá priepasť kvartérneho veku v rozvinutom štádiu vývoja. Nachádza sa v Slovenskom krase na planine Dolný vrch, v jej východnej časti.. Patrí do katastrálneho územia obce Hrhov (okres Rožňava). Ústie je situované 2 m nad plochým dnom mohutnej krasovej jamy blízko hraníc s Maďarskom v nadmorskej výške 396 m n. m.

Názvoslovie
-----------

Názov lokality sensu latto bol odvodený v r. 1996 od lokálnych geomorfologických pomerov - celá stráň krasovej jamy aj interiér všetkých tu prítomných povrchových i podzemných krasových útvarov je v dôsledku intenzívneho splachu zanesená/ý mocnou vrstvou hnedých, mladých sedimentov. V čase objavu boli intenzívne zvodnené, v posledných rokoch sedimentárne povlaky intenzívne vysychajú, a menia sa v kôry. Dochádza k ich deštrukcii, opadávaniu a hromadeniu na pseudodnách.

Objav priepasti
---------------

Na jar v. 1996 bola pri rekognoskácii východnej časti Dolného vrchu, neďaleko mohutného jaseňa, nájdená iniciálna depresia s kruhovým pôdorysom, priemerom 2,5 m a hĺbkou cca 0,8 m, vyplnená hlinitým sedimentom. V priebehu troch prolongačných akcií v prvých zimných mesiacoch roku 1997 bolo obnažené ústie novoobjavenej jaskyne a spriechodnená jej vstupná, zavalená časť. K prieniku došlo v hĺbke 3,5 m. Prvozostup bol vykonaný pri obmedzenej dĺžke lana len na dno Hnedej šachty (-50 m); hlavný ťah priepasti bol vystrojený a preskúmaný na letnej výprave v r. 1997 až do hĺbky 105,4 m. V Ďalších rokoch podstatne vzrástla dĺžka jaskyne na cca 250 m, a to vďaka prieskumu a z neho vyplývajúcich nových objavov; prekročená bola i hĺbka jaskyne (-110 m), a to zo starého dna. Neskôr bola náročnými prolongačnými prácami otvorená sonda *Zuzana* (dnes Sesterská priepasť), ktorá pravdepodobne speleogeneticky súvisí s priepasťou *Hlinoš*. Vzájomné prepojenie bolo zatiaľ konštatované len na základe akustickej skúšky, fyzické prepojenie zatiaľ nebolo objavené. Objav jaskyne prislúcha jaskyniarom zo *Slovenskej speleologickej spoločnosti*.

Geomorfologické, geologické a speleogenetické pomery
----------------------------------------------------

Vertikálny jaskynný systém *Hlinoš-Sesterská priepasť* je situovaný vo východnej časti plošiny planiny Dolný vrch/Alsó-hegy v Slovenskom krase. Ústia jaskýň patriacich s veľkou pravdepodobnosťou do jednej veritkálnej jaskynnej sústavy sú situované v južnej stráni mohutnej krasovej jamy, v línii nad sebou. Výškový rozdiel medzi nimi činí 11 m. Výškový rozdiel medzi ústím Hlinoša a dnom Turnianskej kotliny v úrovni rieky Turňa činí 210 m. Výškový rozdiel medzi novým dnom v hĺbke -110 m a dnom Turnianskej kotliny v úrovni Turne predstavuje 100 m. Výškový rozdiel medzi novým dnom a lokálnou eróznou bázou, ktorú tvorí vyvieračka *Kastélykerti-forrás* v obci Tornanádaska v Maďarsku, predstavuje 116 m.

Materskú horninu tvorí masívny strednotriasový wettersteinský vápenec lagunárnej fácie. Jaskynné priestory sú tu výrazne tektonicky predisponované; vytvorili sa v dôsledku koróznej činnosti vertikálne cirkulujúcej vody pozdĺž subvertikálne až vertikálne uklonených štruktúr (dislokácie). V korózne vyhĺbených výkledkoch sa tu niekedy hromadia sférické útvary minerálu goethit centimetrového rádu.

Morfológia priepasti
--------------------

Priepasť tvorí relatívne rozsiahla, komplikovaná a dobre vyvinutá sieť mohutných, prevažne vertikálnych jaskynných priestorov (šachty, komíny), okien, pseudohorizontálnych pasáží, dómov. Do priepasti sa dá s využitím prírodných a inštalovaných kotviacich bodov zostúpiť pomocou jednolanovej techniky (Single Rope Technique). Jaskyňa je v súčasnosti v najvyššom, piatom stupni ochrany, patrí do kategórie prírodné pamiatky (v zmysle Zákona č. 543 o OP a krajiny z roku 2002) a vstup do nej je bez osobitného povolenia zakázaný. Dominantné priestory v jaskyni tvorí *Hnedá šachta*, *Biela šachta*, *Zadná šachta*, *Zadný dóm* a *Frank-Zahradníčkov komín.* Frank-Zahradníčkov komín bol vylezený v r. 1998 pražskými jaskyniarmi. Priestory menšieho rozsahu nadväzujú na Zadnú šachtu, resp. na Bielu šachtu. Dno Bielej šachty tvorí ho predovšetkým sutina rôznej frakcie. Steny šiacht pokrývajú mocné nánosy splavených sedimentov a v Zadnej šachte aj sintrová výplň predovšetkým v nátekovej forme. V jaskyni sa však vyskytujú aj sintrové útvary vo forme stalgmitov (stalagmit v *Hríbikovom dómiku*), stalaktitov, i drobných sintrových foriem (pizolitická výzdoba).

Význam
------

Priepasť Hlinoš indikuje mladé a intenzívne vertikálne krasovatenie tejto časti Slovenského krasu. Je zaujímavá zo speleoalpinistického hľadiska, z hľadiska speleogenézy i potenciálu pokiaľ ide o možnosti ďalšieho prieniku. V roku 2008 sa v jaskyni uskutočnili stopovacie skúšky s vybraným biologickým stopovačom - fágovou suspenziou bakteriofága H40/1. Priepasť Hlinoš je 2. najhlbšou priepasťou Dolného vrchu (1. Natrhnutá priepasť, 3. Obrovská priepasť), a v poradí 12. najhlbšou jaskyňou Slovenského krasu. V rámci rebríčka najhlbších jaskýň na Slovensku figuruje na 37. mieste.

Referencie
----------

1. ↑
2. ↑  Gabriel Lešinský (1997): Nové objavy na planine Dolný vrch (1. časť). In: Spravodaj SSS, 28, 3/1997, Slovenská speleologická spoločnosť, Liptovský Mikuláš, s. 4-7
3. ↑  Luděk Vlk et al. (2001): Dolný vrch. SMOPaJ Liptovský Mikuláš, 143 s.
4. ↑
5. ↑   *Archivovaná kópia* [online]. [Cit. 2015-01-16]. Dostupné online. Archivované 2016-12-12 z originálu.

| * z
* d
* u
Slovenské pamiatky na zozname svetového dedičstva UNESCO |
| --- |
| Kultúrne | 
* Historické centrum mesta **Banská Štiavnica** a technické pamiatky okolia
* **Levoča, Spišský hrad a pamiatky okolia**
	+ Levoča a dielo Majstra Pavla z Levoče
	+ Spišský hrad
	+ Spišská Kapitula
	+ Spišské Podhradie
	+ Žehra
	+ Dreveník
* **Vlkolínec**
* **Bardejov** mestská pamiatková rezervácia
* **Drevené chrámy v slovenskej časti Karpatského oblúka**
	+ Hervartov
	+ Tvrdošín
	+ Kežmarok
	+ Leštiny
	+ Hronsek - kostol a zvonica
	+ Bodružal
	+ Ladomirová
	+ Ruská Bystrá
* **Hranice Rímskej ríše – Dunajský Limes (západná časť)**
	+ Iža – Kelemantia
	+ Rusovce – Gerulata

 | Svetové dedičstvo UNESCOSvetové dedičstvo UNESCO Vlajka Slovenska |
| Prírodné | 
* **Jaskyne Aggteleckého krasu a Slovenského krasu**1

* prístupné: Dobšinská ľadová jaskyňa
* Domica
* Gombasecká jaskyňa
* Krásnohorská jaskyňa
* Silická ľadnica
* Ochtinská aragonitová jaskyňa
* Jasovská jaskyňa

* neprístupné: Diviačia priepasť
* Drienovská jaskyňa
* Hrušovská jaskyňa
* Obrovská priepasť
* jaskynný systém Skalistý potok - Kunia priepasť
* Snežná diera
* Zvonivá diera

* **Staré bukové lesy a bukové pralesy Karpát a iných regiónov Európy**
	+ Havešová
	+ Stužica
	+ Rožok
	+ Udava
	+ Vihorlatský prales

 |

| * z
* d
* u
Slovenský kras |
| --- |
| Podcelky (časti) | 
* Dolný vrch
* Horný vrch
	+ Borčianska brázda
* Jasovská planina
* Jelšavský kras
* Koniarska planina
* Plešivská planina
* Silická planina
	+ Silické úbočie
* Turnianska kotlina
* Zádielska planina

 |
| Veľkoplošné chránené územie | 
* Národný park Slovenský kras

 |
| Národné prírodné rezervácie | 
* Brzotínske skaly
* Domické škrapy
* Drieňovec
* Havrania skala
* Hrušovská lesostep
* Jasovské dubiny
* Kečovské škrapy
* Pod Strážnym hrebeňom
* Turniansky hradný vrch
* Zádielska tiesňava

 |
| Prírodné rezervácie | 
* Gerlašské skaly
* Pod Fabiankou
* Kráľova studňa
* Sokolia skala
* Zemné hradisko

 |
| Národné prírodné pamiatky | 
* Ardovská jaskyňa
* Diviačia priepasť
* Domica
* Drienovská jaskyňa
* Gombasecká jaskyňa
* Hrušovská jaskyňa
* Jasovská jaskyňa
* Krásnohorská jaskyňa
* Kunia priepasť
* Milada
* Obrovská priepasť
* Priepasť Brázda
* Silická ľadnica
* Skalistý potok
* Snežná diera
* Zvonivá jama

 |
| Kultúrne a historické pamiatky | 
* Hrad Sokolí Kameň
* Plešivský hrad
* Turniansky hrad

 |
| Vybrané vrcholyZoznam vrcholov | 
* Dvorník (932)
* Matesova skala (925)
* Vŕšok (917)
* Žľab (894)
* Grečov (891)
* Štít (851)
* Chvost (851)
* Vlčí štít (845)
* Bujačí vrch (835)
* Vysoký vrch (832)
* Ploština (825)
* Luhota (817)
* Vlčí štít (814)
* Drieňovec (804)
* Červený kopec (802)
* Kresadlo (801)
* Ostrý vŕšok (775)
* Havrania skala (770)
* Ďurkova skala (765)
* Nad Bystrianskou studňou (760)
* Železná brána (721)
* Malý vrch (679)
* Dievčenská skala (660)
* Slovenská skala (622)
* Veterník (610)

 |

Súradnice: 48°34′39″S 20°45′16″V﻿ / ﻿48,577478°S 20,754332°V﻿ / 48.577478; 20.754332